2นักดำน้ำออสซี่ได้เอกสิทธิ์การทูต เผยเสี่ยงสุดๆ ไม่คิด13ชีวิตจะรอดหมด
(ภาพจากFacebook:Craig Challen),เผย 2นักดำน้ำออสเตรเลียได้รับเอกสิทธิ์คุ้มครองการทูต ในภารกิจพาทีมหมูป่าออกจากถ้ำหลวง เครก ชาลเลน เผยเป็นภารกิจสุดเสี่ยง ตอนแรกทีมช่วยเหลือคิดกัน อาจมีทั้งคนรอด-คนเสียชีวิต ไม่คิด 13 ชีวิตจะรอดทั้งหมด,เมื่อ 16 ก.ค.61, เว็บไซต์ abc ,ในออสเตรเลีย เปิดเผยภารกิจช่วย 13 ชีวิตทีมหมูป่าอะคาเดมีแม่สาย ออกจากถ้ำหลวง ขุนน้ำนางนอน อ.แม่สาย จ.เชียงราย อ้างแหล่งข่าว เจ้าหน้าที่ออสเตรเลียที่ยืนยันกับ Four Corners ว่า นายแพทย์,ริชาร์ด แฮร์ริส, วิสัญญีแพทย์ และ นาย เครก ชาลเลน อดีตสัตว์แพทย์ชาวออสเตรเลีย ซึ่งเป็นสองนักประดาน้ำคนสำคัญจากออสเตรเลียในภารกิจลำเลียง 13 ชีวิตออกจากถ้ำหลวง ได้รับเอกสิทธิ์คุ้มครองทางการทูต จะไม่ถูกฟ้องร้องดำเนินคดีใดๆ กรณีหากเกิดเหตุผิดพลาดเกิดขึ้น อันเกี่ยวข้องกับภารกิจช่วย 13 ชีวิตออกจากถ้ำหลวง หลังเจ้าหน้าที่รัฐบาลไทยและออสเตรเลียได้มีการหารือกันถึงเรื่องนี้,abc เผยว่า นายจอห์น โวลันเธน และริค สแตนตัน สองผู้เชี่ยวชาญการดำน้ำในถ้ำชาวอังกฤษ ซึ่งเป็นทีมแรกที่พบเด็กๆ และโค้ชทีมหมูป่ายังมีชีวิตอยู่ ได้เสนอให้เครก ชาลเลน และนายแพทย์แฮร์ริสมาช่วยเหลือในภารกิจนี้ และทั้งสองเกือบจะไม่ได้มาช่วยในภารกิจนี้อยู่แล้ว เนื่องจากมีแผนจะไปที่ Nullabor ด้วยกันในวันรุ่งขึ้น แต่เมื่อได้รับการร้องขอจากรัฐบาลออสเตรเลียมาอย่างเร่งด่วน และมีเวลา 45 นาทีเท่านั้นในการมาถึงสนามบิน จากนั้นได้มาถึงประเทศไทยในวันที่ 6ก.ค.,เว็บไซต์ abc เผย เครก ชาลเลน กล่าวกับนักข่าว News Corp หลังเดินทางกลับถึงเมืองเพิร์ท ในออสเตรเลียเมื่อวันศุกร์ที่ 13 ก.ค. ว่า ตอนแรก หลังมีการตัดสินใจเดินหน้าพาเด็กๆ และโค้ชออกจากถ้ำหลวงนั้น พวกเราคิดว่า อาจมีคนที่รอดและคนเสียชีวิตอย่างแน่นอน ไม่คิดว่าเด็กๆ และโค้ชทั้ง 13 คนจะรอดชีวิตทั้งหมด โดยเด็กๆ และโค้ช ได้รับยาผ่อนคลายประสาทอย่างหนักในระหว่างดำเนินปฏิบัติการลำเลียงออกจากถ้ำหลวง เพื่อป้องกันไม่ให้เกิดอาการตื่นตระหนก
เผย 2นักดำน้ำออสเตรเลียได้รับเอกสิทธิ์คุ้มครองการทูต ในภารกิจพาทีมหมูป่าออกจากถ้ำหลวง เครก ชาลเลน เผยเป็นภารกิจสุดเสี่ยง ตอนแรกทีมช่วยเหลือคิดกัน อาจมีทั้งคนรอด-คนเสียชีวิต ไม่คิด 13 ชีวิต
ถ้ำหลวง,13 ชีวิตติดถ้ำหลวง,ริชาร์ด แฮร์ริส,เครก ชาลเลน,นักดำน้ำออสเตรเลีย